CELEX: 32020R1417
Language: fi
Date: 2020-10-02 00:00:00
Title: Komission asetus (EU) 2020/1417, annettu 2 päivänä lokakuuta 2020, Euroopan unionin jäsenvaltion lipun alla purjehtivien alusten mustaeväkampelan kalastuksen kieltämisestä NAFO 3NO -alueella

8.10.2020   
               
               
                  FI
               
               
                  Euroopan unionin virallinen lehti
               
               
                  L 326/5
               
            
         KOMISSION ASETUS (EU) 2020/1417,
         annettu 2 päivänä lokakuuta 2020,
         Euroopan unionin jäsenvaltion lipun alla purjehtivien alusten mustaeväkampelan kalastuksen kieltämisestä NAFO 3NO -alueella
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, 20 päivänä marraskuuta 2009 annetun neuvoston asetuksen (EY) N:o 1224/2009 (1) ja erityisesti sen 36 artiklan 2 kohdan,
         sekä katsoo seuraavaa:
         
                     (1)
                  
                  
                     Neuvoston asetuksessa (EU) 2020/123 (2) säädetään kiintiöistä vuodeksi 2020.
                  
               
                     (2)
                  
                  
                     Komissiolle toimitettujen tietojen mukaan Euroopan unionin jäsenvaltioiden lipun alla purjehtivien tai Euroopan unionin jäsenvaltioissa rekisteröityjen alusten mustaeväkampelasaaliit NAFO 3NO -alueella ovat täyttäneet vuodeksi 2020 myönnetyn kiintiön.
                  
               
                     (3)
                  
                  
                     Sen vuoksi on tarpeen kieltää tietyt kyseistä kantaa koskevat kalastustoimet,
                  
               ON HYVÄKSYNYT TÄMÄN ASETUKSEN:
         
            1 artikla
            Kiintiön täyttyminen
            Tämän asetuksen liitteessä tarkoitetun, Euroopan unionin jäsenvaltioille NAFO 3NO -alueella vuodelle 2020 myönnetyn mustaeväkampelan kalastuskiintiön katsotaan täyttyneen kyseisessä liitteessä vahvistetusta päivämäärästä alkaen.
         
         
            2 artikla
            Kiellot
            Kielletään edellä 1 artiklassa tarkoitetun kannan kalastus Euroopan unionin jäsenvaltion lipun alla purjehtivilta tai Euroopan unionin jäsenvaltiossa rekisteröidyiltä aluksilta kyseisessä liitteessä vahvistetusta päivämäärästä alkaen. Erityisesti kielletään näillä aluksilla pyydettyjen kyseiseen kantaan kuuluvien kalojen aluksella pitäminen, siirtäminen, jälleenlaivaaminen ja purkaminen mainitun päivän jälkeen.
         
         
            3 artikla
            Voimaantulo
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 2 päivänä lokakuuta 2020.
            
               
                  Komission puolesta,
               
               
                  puheenjohtajan nimissä
               
               Virginijus SINKEVIČIUS
               
                  Komission jäsen
               
            
         
         
            (1)  EUVL L 343, 22.12.2009, s. 1.
         
            (2)  Neuvoston asetus (EU) 2020/123, annettu 27 päivänä tammikuuta 2020, unionin vesillä ja unionin kalastusaluksiin tietyillä unionin ulkopuolisilla vesillä sovellettavien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2020 (EUVL L 25, 30.1.2020, s. 1).
      
      
         
            LIITE
            
                        Nro
                     
                     
                        16/TQ123
                     
                  
                        Jäsenvaltio
                     
                     
                        Euroopan unioni (kaikki jäsenvaltiot)
                     
                  
                        Kanta
                     
                     
                        WIT/N3NO.
                     
                  
                        Laji
                     
                     
                        Mustaeväkampela (Glyptocephalus cynoglossus)
                     
                  
                        Alue
                     
                     
                        NAFO 3NO
                     
                  
                        Kalastuksen lopettamisen päivämäärä
                     
                     
                        10.9.2020